ପୋଷ୍ଟକୋଇଟାଲ୍ ରକ୍ତସ୍ରାବ

ଯୌନ ସମ୍ଭୋଗ ପରବର୍ତ୍ତୀ ରକ୍ତସ୍ରାବ (ଇଂରାଜୀ ଭାଷାରେ  Postcoital bleeding/ PCB) ଅବସ୍ଥାରେ ଯୌନ ସମ୍ଭୋଗ ପରେ ରକ୍ତସ୍ରାବ ହୋଇପାରେ ଯାହାଋତୁସ୍ରାବ ସହିତ ଜଡିତ ନୁହେଁ । ଏହା ସାଧାରଣତଃ  ଯନ୍ତ୍ରଣାହୀନ କିନ୍ତୁ ମାତ୍ର ୧୫% କ୍ଷେତ୍ରରେ ଯନ୍ତ୍ରଣା ହୋଇପାରେ । ପ୍ରଭାବିତ ମହିଳାଙ୍କର ଅସ୍ୱାଭାବିକ ଗର୍ଭାଶୟ ରକ୍ତସ୍ରାବ ହୋଇପାରେ ଯାହା ସ‌ହିତ ଋତୁସ୍ରାବ ମଧ୍ୟବର୍ତ୍ତୀ ରକ୍ତସ୍ରାବ ମଧ୍ୟ ହୋଇପାରେ । 

ଋତୁବନ୍ଦ ହେବା ପୂର୍ବର ସାଧାରଣ କାରଣଗୁଡ଼ିକ ମଧ୍ୟରେ ସର୍ଭିକାଲ୍ ଏକ୍ଟ୍ରୋପିଅନ୍ (୩୩%), ସର୍ଭିକାଲ୍ କିମ୍ବା ଏଣ୍ଡୋମେଟ୍ରିଆଲ୍ ପଲିପ (୫%ରୁ ୧୮%), ଯୌନ କ୍ରିୟା ସଞ୍ଚାରିତ ସଂକ୍ରମଣ, ଆଘାତ ଏବଂ ଗର୍ଭଧାରଣ ହୋଇପାରେ ।  ଋତୁସ୍ରାବ ପରେ ସବୁଠାରୁ ସାଧାରଣ କାରଣ ହେଉଛି ଯୋନୀ ଆଟ୍ରୋଫି ।  ଏହା ଗର୍ଭାଶୟ କିମ୍ବା ଏଣ୍ଡୋମେଟ୍ରିଆଲ୍ କର୍କଟ ରୋଗର ପ୍ରାରମ୍ଭିକ ଲକ୍ଷଣ ମଧ୍ୟ ହୋଇପାରେ (୭ରୁ ୧୭% ମାମଲାରେ) । ଅନ୍ୟାନ୍ୟ କାରଣ ମଧ୍ୟରେ ଏଣ୍ଡୋମେଟ୍ରିଓସିସ୍ ଏବଂ ଏକ ବେଠିକ ସ୍ଥାନରେ ରହିଥିବା ଗର୍ଭାଶୟ ମଧ୍ୟସ୍ଥ ଉପକରଣ ହୋଇପାରେ ।  ଏହି ରୋଗରେ ଯୋନୀପଥ ଏବଂ ଗର୍ଭାଶୟ ଗ୍ରୀବାର ପରୀକ୍ଷା, ଗର୍ଭଧାରଣ ପରୀକ୍ଷା, ସ୍ୱାବ ନେବା ଏବଂ ବେଳେବେଳେ ବାୟୋପସି ମଧ୍ୟ ନିଆଯାଏ ।  ଅନ୍ୟାନ୍ୟ ପରୀକ୍ଷଣ ମଧ୍ୟରେ ଅଲଟ୍ରାସାଉଣ୍ଡ, ପ୍ୟାପ୍ ସ୍ମିଅର ଏବଂ କଲ୍ପୋସ୍କୋପି କରାଯାଇପାରେ ।

ଏହାର କାରଣ ଉପରେ ଚିକିତ୍ସା ନିର୍ଭର କରେ ।  ସର୍ଭିକାଲ୍ ଏକ୍ଟ୍ରୋପିଅନ୍ ଚିକିତ୍ସା ପାଇଁ ସିଲଭର ନାଇଟ୍ରେଟ୍ବ୍ୟବହୃତ ହୋଇପାରେ ଓ ସର୍ଭିକାଲ୍ ପଲିପ ଥିଲେ ଅପସାରଣ କରାଯାଇପାରେ । କୌଣସି ସ୍ପଷ୍ଟ କାରଣ ବିନା ଅଧାରୁ ଅଧିକ ଲୋକଙ୍କର ଲକ୍ଷଣ ଛଅ ମାସ ମଧ୍ୟରେ ସମାଧାନ ହୋଇଯାଏ । ଏହା ବାହାରେ ଯଦି ଅବସ୍ଥା ରହେ ତେବେ ସ୍ତ୍ରୀ ରୋଗ ବିଶେଷଜ୍ଞଙ୍କୁ ଦେଖେଇବାକୁ ସୁପାରିଶ କରାଯାଏ । ପୋଷ୍ଟକୋଏଟାଲ୍ ରକ୍ତସ୍ରାବ ସାଧାରଣ ଭାବରେ ହୁଏ ଓ ପ୍ରାୟ ୫%ରୁ ୧୦% ମହିଳା ପ୍ରଭାବିତ ହୁଅନ୍ତି ।  ଯୌନ ନିର୍ଯାତନା ସମ୍ଭାବନା ଥିବା ହେତୁ ଏହା ବିଷୟରେ ରୋଗୀକୁ ପଚରାଯିବା ଉଚିତ ।

 ଆଧାର 

Category:Translated from MDWiki